               EUROPSKA KOMISIJA
            Bruxelles, 28.11.2018.
            COM(2018) 783 final
            2018/0402(NLE)
            Prijedlog
            ODLUKE VIJEĆA
            o određivanju sastava Europskoga gospodarskog i socijalnog odbora

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Člankom 301. Ugovora o funkcioniranju Europske unije (UFEU) predviđeno je da broj članova Europskoga gospodarskog i socijalnog odbora (dalje u tekstu „Odbor”) ne smije biti veći od 350 i da Vijeće, odlučujući jednoglasno na prijedlog Komisije, donosi odluku kojom se određuje sastav Odbora.

                  Člankom 300. stavkom 5. UFEU-a predviđeno je da pravila kojima se uređuje priroda sastava savjetodavnih tijela „Vijeće redovito preispituje kako bi se uzele u obzir gospodarske, društvene i demografske promjene u Uniji. Vijeće, na prijedlog Komisije, u tu svrhu donosi odluke.”

                  S učinkom od 1. srpnja 2013. sastav Odbora prilagođen je člankom 23. stavkom 1. Akta o uvjetima pristupanja Republike Hrvatske
                     1
                  , čijim je člankom 23. stavkom 2. predviđeno privremeno povećanje broja članova Odbora na 353 kako bi se uzelo u obzir pristupanje Republike Hrvatske. Za razdoblje 2015.–2020. Vijeće je 14. srpnja 2015. donijelo odluku o određivanju sastava Odbora
                     2
                   kako bi se poštovao najveći broj od 350 članova predviđen Ugovorom. Tom su odlukom izaslanstva Estonije, Cipra i Luksemburga izgubila po jedno mjesto u Odboru.

                  Tekući mandat Europskoga gospodarskog i socijalnog odbora istječe 20. rujna 2020. Stoga je potrebno da Vijeće pravovremeno donese odluku o sastavu Odbora prije nego što pokrene postupak obnove mandata Odbora za razdoblje 2020.–2025.

                  Povlačenjem Ujedinjene Kraljevine iz Europske unije 30. ožujka 2019. upraznit će se 24 mjesta u Odboru.

                  Komisija smatra da postojeću ravnotežu u sastavu Odbora treba u najvećoj mogućoj mjeri održati jer je ona ishod uzastopnih međuvladinih konferencija.

                  Stoga se predlaže da se Estoniji, Cipru i Luksemburgu vrate tri mjesta koja su te države izgubile zadnjom odlukom o određivanju sastava Odbora, a da se preostala upražnjena mjesta zadrže kao rezerva za moguća buduća proširenja. Tako bi broj članova Odbora za razdoblje 2020.–2025. iznosio 329.

               •Dosljednost s postojećim odredbama politike u određenom području

                  Nije primjenjivo.

               •Dosljednost u odnosu na druge politike Unije

                  Komisija ovaj prijedlog donosi istodobno s prijedlogom o sastavu Odbora regija. Treba zadržati jednakost raspodjele mjesta po državama članicama u tim dvama odborima.

                  Ugovori ne sadržavaju odredbe o metodi određivanja sastava Europskoga gospodarskog i socijalnog odbora ili Odbora regija u okviru najvećeg broja od 350 članova. To je u suprotnosti s kriterijima za sastav Europskog parlamenta, koji su utvrđeni člankom 14. stavkom 2. Ugovora o Europskoj uniji. Dok se Parlament sastoji od izravno izabranih predstavnika građana Unije, Odbor se sastoji od predstavnika poslodavaca, zaposlenika i drugih predstavnika civilnog društva (članak 300. stavak 2. UFEU-a). Stoga je pri određivanju novog sastava Europskoga gospodarskog i socijalnog odbora najvažnije osigurati da se u Odboru čuje glas poslodavaca, zaposlenika i civilnog društva, a ne uspostaviti izravnu korelaciju između veličine nacionalnih izaslanstava  u Odboru i broja stanovnika država članica.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Prijedlog se temelji na članku 301. UFEU-a, kojim se predviđa da se sastav Odbora određuje jednoglasnom odlukom Vijeća.

               •Supsidijarnost (za neisključivu nadležnost)

                  Nije primjenjivo.

               •Proporcionalnost

                  Nije primjenjivo.

               •Odabir instrumenta

                  Člankom 301. drugim stavkom UFEU-a predviđeno je da Vijeće, odlučujući jednoglasno na prijedlog Komisije, donosi odluku kojom se određuje sastav Odbora.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija/provjera primjerenosti postojećeg zakonodavstva

                  Nije primjenjivo.

               •Savjetovanja s dionicima

                  Pripremajući ovaj prijedlog Komisija je blisko surađivala s predstavnicima država članica i nekoliko se puta s njima sastala.

                  Europski gospodarski i socijalni odbor poslao je Komisiji preporuku, koja se temelji na odluci njegova Predsjedništva od 18. rujna 2018.
                     3
                  , u kojoj predlaže da se Estoniji, Cipru i Luksemburgu vrate tri mjesta koja su te države izgubile 2015., a da se preostala upražnjena mjesta ne preraspodijele, čime bi broj članova za mandat 2020.–2025. iznosio 329.

               •Prikupljanje i primjena stručnih znanja

                  Nije primjenjivo.

               •Procjena učinka

                  Prijedlog nije popraćen posebnom procjenom učinka jer se ne očekuje da će imati znatan ekonomski ili socijalni učinak ni učinak na okoliš.

               •Primjerenost propisa i pojednostavljivanje

                  Nije primjenjivo.

               •Temeljna prava

                  Nije primjenjivo.

               4.UTJECAJ NA PRORAČUN

                  Smanjenje broja mjesta zbog povlačenja Ujedinjene Kraljevine iz Europske unije moglo bi imati učinak smanjenja ukupnog proračuna Odbora.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Nije primjenjivo.

               •Dokumenti s obrazloženjima (za direktive)

                  Nije primjenjivo.

               •Stupanje na snagu

                  Predlaže se da Vijeće odgodi primjenu ove Odluke do dana nakon isteka tekućeg mandata Odbora.

               2018/0402 (NLE)

               Prijedlog

               ODLUKE VIJEĆA

               o određivanju sastava Europskoga gospodarskog i socijalnog odbora

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 301.,

               uzimajući u obzir prijedlog Europske komisije,

               budući da:

               (1)Člankom 300. Ugovora utvrđuju se pravila o sastavu Europskoga gospodarskog i socijalnog odbora.

               (2)Odlukom Vijeća (EU) 2015/1157
                  4
                sastav Europskoga gospodarskog i socijalnog odbora prilagođen je kako bi se uzelo u obzir pristupanje Hrvatske. Estonija, Cipar i Luksemburg izgubili su po jedno mjesto kako bi se riješio problem neusklađenosti najvećeg broja članova utvrđenog Ugovorom i broja članova nakon pristupanja Hrvatske.

               (3)U preambuli Odluke (EU) 1157/930 navodi se da se ona treba pravovremeno preispitati prije mandata Odbora koji počinje 2020.

               (4)Europski gospodarski i socijalni odbor donio je 18. rujna 2018. preporuke Komisiji i Vijeću o svojem budućem sastavu
                  5
               .

               (5)Postojeću ravnotežu u sastavu Europskoga gospodarskog i socijalnog odbora trebalo bi u najvećoj mogućoj mjeri održati jer je ona ishod uzastopnih međuvladinih konferencija.

               (6)Povlačenjem Ujedinjene Kraljevine iz Europske unije upraznit će se 24 mjesta u Odboru. Stoga je moguće ponovno uspostaviti ravnotežu u raspodjeli mjesta koja je postojala prije donošenja Odluke Vijeća (EU) 2015/1157,

               DONIJELO JE OVU ODLUKU:

               Članak 1.

               Sastav je članstva Europskoga gospodarskog i socijalnog odbora sljedeći:

               Belgija
                     12

               Bugarska
                     12

               Češka
                     12

               Danska
                     9

               Njemačka
                     24

               Estonija
                     7

               Irska
                     9

               Grčka
                     12

               Španjolska
                     21

               Francuska
                     24

               Hrvatska
                     9

               Italija
                     24

               Cipar
                     6

               Latvija
                     7

               Litva
                     9

               Luksemburg
                     6

               Mađarska
                     12

               Malta
                     5

               Nizozemska
                     12

               Austrija
                     12

               Poljska
                     21

               Portugal
                     12

               Rumunjska
                     15

               Slovenija
                     7

               Slovačka
                     9

               Finska
                     9

               Švedska
                     12.

               Članak 2.

               Ova Odluka stupa na snagu dvadesetog dana od dana objave u Službenom listu Europske unije.

               Primjenjuje se od 21. rujna 2020.

               Članak 3.

               Ova je Odluka upućena državama članicama.

               Sastavljeno u Bruxellesu,

                     Za Vijeće

                     Predsjednik

                     (1)

                        Akt o uvjetima pristupanja Republike Hrvatske i prilagodbama Ugovora o Europskoj uniji, Ugovora o funkcioniranju Europske unije i Ugovora o osnivanju Europske zajednice za atomsku energiju, SL L 112, 24.4.2012., str. 6.–110.

                     (2)

                        Odluka Vijeća br. 2015/1157/EU, SL L 187, 15.7.2015., str. 28.–29.

                     (3)

                        Dopis predsjednika Odbora Komisiji od 4. listopada 2018.

                     (4)

                        Odluka Vijeća (EU) 2015/1157 od 14. srpnja 2015. o određivanju sastava Europskoga gospodarskog i socijalnog odbora (SL L 187, 15.7.2015., str. 28.).

                     (5)

                        Odluka Predsjedništva Europskoga gospodarskog i socijalnog odbora od 18. rujna 2018.


               EUROPSKA KOMISIJA
            Bruxelles, 4.1.2019.
            COM(2018) 853 final
            2018/0429(NLE)
            Prijedlog
            ODLUKE VIJEĆA
            o sklapanju, u ime Europske unije i njezinih država članica, Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji

               OBRAZLOŽENJE

               1.KONTEKST PRIJEDLOGA

               Priloženi prijedlog pravni je instrument za sklapanje Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji.

               U skladu s aktima o pristupanju Republike Bugarske, Republike Hrvatske i Rumunjske te tri države članice pristupaju međunarodnim sporazumima koje su potpisale ili sklopile Europska unija i njezine države članice putem protokola uz te sporazume.

               Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane,
                  1
                potpisan je 9. rujna 2006. i stupio je na snagu 1. srpnja 2016. („Sporazum”).

               Nakon Odluke Vijeća od [….] o potpisivanju Protokola uz Sporazum kako bi se uzelo u obzir pristupanje Republike Bugarske, Rumunjske i Republike Hrvatske Europskoj uniji, Protokol je potpisan s predstavnikom Republike Koreje dana [….].

               Predloženim Protokolom Republika Bugarska, Republika Hrvatska i Rumunjska postaju ugovorne stranke Sporazuma, a EU se obvezuje osigurati vjerodostojnu inačicu Sporazuma na bugarskom, hrvatskom i rumunjskom jeziku.

               2.PRAVNI ELEMENTI PRIJEDLOGA

               Nakon potpisivanja Protokola, Komisija predlaže Vijeću da odobri sklapanje, u ime Europske unije i njezinih država članica, Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, kako bi se uzelo u obzir pristupanje Republike Bugarske, Republike Hrvatske i Rumunjske EU-u.

               2018/0429 (NLE)

               Prijedlog

               ODLUKE VIJEĆA

               o sklapanju, u ime Europske unije i njezinih država članica, Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 172., u vezi s člankom 218. stavkom 6. točkom (a),

               uzimajući u obzir akte o pristupanju Republike Bugarske i Rumunjske te Republike Hrvatske, a posebno njihov članak 6. stavak 2.,

               uzimajući u obzir prijedlog Europske komisije,

               uzimajući u obzir suglasnost Europskog parlamenta,

               budući da:

               (1)Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, („Sporazum”) potpisan je 9. rujna 2006. i stupio je na snagu 1. srpnja 2016.

               (2)Bugarska i Rumunjska postale su države članice Unije 1. siječnja 2007., a Hrvatska 1. srpnja 2013.

               (3)U skladu s člankom 6. stavkom 2. akata o pristupanju Bugarske, Rumunjske, odnosno Hrvatske, pristupanje Sporazumu o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, dogovara se putem protokola uz Sporazum („Protokol”). U skladu s člankom 6. stavkom 2. Akta o pristupanju, u slučaju takvog pristupanja primjenjuje se pojednostavnjeni postupak sklapanjem protokola između Vijeća, koje odlučuje jednoglasno u ime država članica, i dotičnih trećih zemalja.

               (4)Vijeće je 23. listopada 2006. i 14. rujna 2012. ovlastilo Komisiju za otvaranje pregovora s dotičnim trećim zemljama kako bi se sklopili protokoli uz međunarodne sporazume koje su sklopile Europska unija i njezine države članice.

               (5)Pregovori s Korejom uspješno su završeni razmjenom verbalnih nota.

               (6)U skladu s Odlukom Vijeća [XXX]
                  2
                Protokol je potpisan […], podložno njegovu kasnijem sklapanju.

               (7)Stoga bi Protokol trebalo odobriti u ime Unije i njezinih država članica,

               DONIJELO JE OVU ODLUKU:

               Članak 1.

               Protokol uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji odobrava se u ime Unije i njezinih država članica
                  3
               .

               Članak 2.

               Predsjednik Vijeća određuje osobu koja je ovlaštena u ime Europske unije i njezinih država članica poslati obavijest predviđenu u članku 4. Protokola, kako bi se izrazila suglasnost Unije i njezinih država članica da budu obvezane Protokolom.

               Članak 3.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 288, 19.10.2006., str. 31.

                     (2)

                        Odluka Vijeća o sklapanju, u ime Europske unije i njezinih država članica, Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji (SL L , , str. ).

                     (3)

                        Tekst Protokola objavljen je u SL L […], […], str. […], zajedno s odlukom o njegovu potpisivanju.

    ---documentbreak---

               EUROPSKA KOMISIJA
            Bruxelles, 4.1.2019.
            COM(2018) 853 final
            PRILOG

            PrijedloguODLUKE VIJEĆA
            o sklapanju, u ime Europske unije i njezinih država članica, Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji

               PROTOKOL

               UZ SPORAZUM O SURADNJI

               O CIVILNOM GLOBALNOM NAVIGACIJSKOM SATELITSKOM SUSTAVU (GNSS)

               IZMEĐU EUROPSKE ZAJEDNICE I NJEZINIH DRŽAVA ČLANICA, S JEDNE STRANE,

               I REPUBLIKE KOREJE, S DRUGE STRANE,

               KAKO BI SE UZELO U OBZIR PRISTUPANJE REPUBLIKE BUGARSKE, REPUBLIKE HRVATSKE I RUMUNJSKE EUROPSKOJ UNIJI

               EUROPSKA UNIJA

               i

               KRALJEVINA BELGIJA,

               REPUBLIKA BUGARSKA,

               ČEŠKA REPUBLIKA,

               KRALJEVINA DANSKA,

               SAVEZNA REPUBLIKA NJEMAČKA,

               REPUBLIKA ESTONIJA,

               IRSKA,

               HELENSKA REPUBLIKA,

               KRALJEVINA ŠPANJOLSKA,

               FRANCUSKA REPUBLIKA,

               REPUBLIKA HRVATSKA,

               TALIJANSKA REPUBLIKA,

               REPUBLIKA CIPAR,

               REPUBLIKA LATVIJA,

               REPUBLIKA LITVA,

               VELIKO VOJVODSTVO LUKSEMBURG,

               MAĐARSKA,

               REPUBLIKA MALTA,

               KRALJEVINA NIZOZEMSKA,

               REPUBLIKA AUSTRIJA,

               REPUBLIKA POLJSKA,

               PORTUGALSKA REPUBLIKA,

               RUMUNJSKA,

               REPUBLIKA SLOVENIJA,

               SLOVAČKA REPUBLIKA,

               REPUBLIKA FINSKA,

               KRALJEVINA ŠVEDSKA,

               UJEDINJENA KRALJEVINA VELIKE BRITANIJE I SJEVERNE IRSKE,

               dalje u tekstu „države članice”,

               s jedne strane, i

               REPUBLIKA KOREJA,

               s druge strane,

               PODSJEĆAJUĆI na Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, (dalje u tekstu „Sporazum”) potpisan 9. rujna 2006., koji je stupio na snagu 1. srpnja 2016., a posebno njegov članak 18. stavak 3.,

               UZIMAJUĆI U OBZIR pristupanje Republike Bugarske i Rumunjske Europskoj uniji 1. siječnja 2007. te pristupanje Republike Hrvatske Europskoj uniji 1. srpnja 2013.,

               ŽELEĆI da Republika Bugarska, Republika Hrvatska i Rumunjska pristupe

               Sporazumu,

               UZIMAJUĆI U OBZIR članak 6. stavak 2. Akta o uvjetima pristupanja Republike Bugarske i Rumunjske, članak 6. stavak 2. Akta o uvjetima pristupanja Republike Hrvatske i prilagodbe ugovora na kojima se temelji Europska unija, pristupanje tih država Sporazumu dogovara se sklapanjem protokola uz Sporazum,

               SPORAZUMJELE SU SE KAKO SLIJEDI:

               ČLANAK 1.

               Republika Bugarska, Republika Hrvatska i Rumunjska postaju stranke Sporazuma o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, te svaka pojedinačno donosi i prima na znanje tekst Sporazuma jednako kao i ostale države članice.

               ČLANAK 2.

               Ovaj je Protokol sastavni dio Sporazuma.

               ČLANAK 3.

               Protokolu su priloženi tekstovi Sporazuma na bugarskom, hrvatskom i rumunjskom jeziku.

               ČLANAK 4.

               Protokol stupa na snagu prvog dana mjeseca koji slijedi nakon datuma na koji stranke diplomatskim notama obavijeste depozitara Sporazuma o završetku internih pravnih postupaka potrebnih za stupanje na snagu ovog Protokola.

               U POTVRDU TOGA u nastavku potpisani, koje su za to propisno ovlastile njihove vlade, potpisali su ovaj Protokol.

               SASTAVLJENO u xxxx dana xx. xx godine dvije tisuće zz, u po dva primjerka, na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i korejskom jeziku, pri čemu je svaki od tih tekstova jednako vjerodostojan.

                        ZA EUROPSKU UNIJU I DRŽAVE ČLANICE

                        ZA REPUBLIKU KOREJU


               EUROPSKA KOMISIJA
            Bruxelles, 4.1.2019.
            COM(2018) 854 final
            2018/0430(NLE)
            Prijedlog
            ODLUKE VIJEĆA
            o potpisivanju, u ime Europske unije i njezinih država članica, Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji

               OBRAZLOŽENJE

               1.KONTEKST PRIJEDLOGA

               Priloženi prijedlog pravni je instrument za potpisivanje Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji.

               U skladu s aktima o pristupanju Republike Bugarske, Rumunjske i Republike Hrvatske te tri države članice pristupaju međunarodnim sporazumima koje su potpisale ili sklopile Europska unija i njezine države članice putem protokola uz te sporazume.

               Vijeće je 23. listopada 2006. i 14. rujna 2012. ovlastilo Komisiju da otvori pregovore s dotičnim trećim zemljama o odgovarajućim protokolima za pristupanje Republike Bugarske, Rumunjske, odnosno Republike Hrvatske.

               Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, potpisan je 9. rujna 2006. i stupio je na snagu 1. srpnja 2016.

               Pregovori s Republikom Korejom uspješno su završeni razmjenom verbalnih nota.

               Komisija smatra ishod pregovora zadovoljavajućim i predlaže Vijeću da potpiše Protokol, u ime Europske unije i njezinih država članica. Nakon potpisivanja Protokola Vijeće bi ga trebalo sklopiti u ime Europske unije i njezinih država članica.

               2.PRAVNI ELEMENTI PRIJEDLOGA

               Predloženim Protokolom Republika Bugarska, Rumunjska i Republika Hrvatska postaju ugovorne stranke Sporazuma, a EU se obvezuje osigurati vjerodostojnu inačicu Sporazuma na bugarskom, rumunjskom i hrvatskom jeziku.

               Komisija predlaže Vijeću da odobri potpisivanje, u ime Europske unije i njezinih država članica, Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji.

               Vijeće će drugi prijedlog o sklapanju Protokola razmotriti pravovremeno nakon potpisivanja Protokola.

               2018/0430 (NLE)

               Prijedlog

               ODLUKE VIJEĆA

               o potpisivanju, u ime Europske unije i njezinih država članica, Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 172. u vezi s člankom 218. stavkom 5.,

               uzimajući u obzir akte o pristupanju Republike Bugarske i Rumunjske te Republike Hrvatske, a posebno njihov članak 6. stavak 2.,

               uzimajući u obzir prijedlog Europske komisije,

               budući da:

               (1)Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, („Sporazum”) potpisan je 9. rujna 2006. i stupio je na snagu 1. srpnja 2016.

               (2)Bugarska i Rumunjska postale su države članice Unije 1. siječnja 2007., a Hrvatska 1. srpnja 2013.

               (3)U skladu s člankom 6. stavkom 2. akata o pristupanju Bugarske, Hrvatske, odnosno Rumunjske, pristupanje Sporazumu dogovara se putem protokola uz Sporazum („Protokol”). U skladu s člankom 6. stavkom 2. Akta o pristupanju, u slučaju takvog pristupanja primjenjuje se pojednostavnjeni postupak sklapanjem protokola između Vijeća, koje odlučuje jednoglasno u ime država članica, i dotičnih trećih zemalja.

               (4)Vijeće je 23. listopada 2006. i 14. rujna 2012. ovlastilo Komisiju za otvaranje pregovora s dotičnim trećim zemljama kako bi se sklopili protokoli uz međunarodne sporazume koje su sklopile Unija i njezine države članice.

               (5)Pregovori s Korejom uspješno su završeni razmjenom verbalnih nota.

               (6)Protokol bi stoga trebalo potpisati u ime Europske unije i njezinih država članica, podložno njegovu kasnijem sklapanju,

               DONIJELO JE OVU ODLUKU:

               Članak 1.

               Potpisivanje Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji odobrava se u ime Unije i njezinih država članica, podložno sklapanju tog protokola.

               Tekst Protokola koji se potpisuje priložen je ovoj Odluci.

               Članak 2.

               Glavno tajništvo Vijeća izdaje za osobu ili osobe koje odredi pregovarač Sporazuma instrument sa svim ovlastima potrebnima za potpisivanje Protokola u ime Unije i njezinih država članica, podložno njegovu sklapanju.

               Članak 3.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

    ---documentbreak---

               EUROPSKA KOMISIJA
            Bruxelles, 4.1.2019.
            COM(2018) 854 final
            PRILOG

            PrijedloguODLUKE VIJEĆA
            o potpisivanju, u ime Europske unije i njezinih država članica, Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji

               PROTOKOL

               UZ SPORAZUM O SURADNJI

               O CIVILNOM GLOBALNOM NAVIGACIJSKOM SATELITSKOM SUSTAVU (GNSS)

               IZMEĐU EUROPSKE ZAJEDNICE I NJEZINIH DRŽAVA ČLANICA, S JEDNE STRANE,

               I REPUBLIKE KOREJE, S DRUGE STRANE,

               KAKO BI SE UZELO U OBZIR PRISTUPANJE REPUBLIKE BUGARSKE, REPUBLIKE HRVATSKE I RUMUNJSKE EUROPSKOJ UNIJI

               EUROPSKA UNIJA

               i

               KRALJEVINA BELGIJA,

               REPUBLIKA BUGARSKA,

               ČEŠKA REPUBLIKA,

               KRALJEVINA DANSKA,

               SAVEZNA REPUBLIKA NJEMAČKA,

               REPUBLIKA ESTONIJA,

               IRSKA,

               HELENSKA REPUBLIKA,

               KRALJEVINA ŠPANJOLSKA,

               FRANCUSKA REPUBLIKA,

               REPUBLIKA HRVATSKA,

               TALIJANSKA REPUBLIKA,

               REPUBLIKA CIPAR,

               REPUBLIKA LATVIJA,

               REPUBLIKA LITVA,

               VELIKO VOJVODSTVO LUKSEMBURG,

               MAĐARSKA,

               REPUBLIKA MALTA,

               KRALJEVINA NIZOZEMSKA,

               REPUBLIKA AUSTRIJA,

               REPUBLIKA POLJSKA,

               PORTUGALSKA REPUBLIKA,

               RUMUNJSKA,

               REPUBLIKA SLOVENIJA,

               SLOVAČKA REPUBLIKA,

               REPUBLIKA FINSKA,

               KRALJEVINA ŠVEDSKA,

               UJEDINJENA KRALJEVINA VELIKE BRITANIJE I SJEVERNE IRSKE,

               dalje u tekstu „države članice”,

               s jedne strane, i

               REPUBLIKA KOREJA,

               s druge strane,

               PODSJEĆAJUĆI na Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, (dalje u tekstu „Sporazum”) potpisan 9. rujna 2006., koji je stupio na snagu 1. srpnja 2016., a posebno njegov članak 18. stavak 3.,

               UZIMAJUĆI U OBZIR pristupanje Republike Bugarske i Rumunjske Europskoj uniji 1. siječnja 2007. te pristupanje Republike Hrvatske Europskoj uniji 1. srpnja 2013.,

               ŽELEĆI da Republika Bugarska, Republika Hrvatska i Rumunjska pristupe

               Sporazumu,

               UZIMAJUĆI U OBZIR članak 6. stavak 2. Akta o uvjetima pristupanja Republike Bugarske i Rumunjske, članak 6. stavak 2. Akta o uvjetima pristupanja Republike Hrvatske i prilagodbe ugovora na kojima se temelji Europska unija, pristupanje tih država Sporazumu dogovara se sklapanjem protokola uz Sporazum,

               SPORAZUMJELE SU SE KAKO SLIJEDI:

               ČLANAK 1.

               Republika Bugarska, Republika Hrvatska i Rumunjska postaju stranke Sporazuma o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, te svaka pojedinačno donosi i prima na znanje tekst Sporazuma jednako kao i ostale države članice.

               ČLANAK 2.

               Ovaj je Protokol sastavni dio Sporazuma.

               ČLANAK 3.

               Protokolu su priloženi tekstovi Sporazuma na bugarskom, hrvatskom i rumunjskom jeziku.

               ČLANAK 4.

               Protokol stupa na snagu prvog dana mjeseca koji slijedi nakon datuma na koji stranke diplomatskim notama obavijeste depozitara Sporazuma o završetku internih pravnih postupaka potrebnih za stupanje na snagu ovog Protokola.

               U POTVRDU TOGA u nastavku potpisani, koje su za to propisno ovlastile njihove vlade, potpisali su ovaj Protokol.

               SASTAVLJENO u xxxx dana xx. xx godine dvije tisuće zz, u po dva primjerka, na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i korejskom jeziku, pri čemu je svaki od tih tekstova jednako vjerodostojan.

                        ZA EUROPSKU UNIJU I DRŽAVE ČLANICE

                        ZA REPUBLIKU KOREJU